“Mark se stem is weg en ons moet voortgaan met wat ons het. Die Stigting vir Menseregte het ’n onafhanklike ondersoek begin na die aantygings in Mark se boek. Dit is al wat Mark wou hê. Ons kry elke dag nog nuwe leidrade. Ek wens hy was hier om dit te sien.”
Die polisie het ook ’n selfmoordbrief gevind wat aan Minnie se seun, Markus Mordiac, en Steyn gerig is.
Sy familie en vriende het hom onthou as stout, ’n held, ’n karate kid en iemand vir wie sy twee kinders allerbelangriks was.
“Sy oë was die blouste blou wat ek ooit gesien het toe hy daar lê, mooier as die blou lug en die see, soos kristalle.
“Jy het uitgesien na die ewige rus. Rus sag, ou man. Wanneer ek jou in die hiernamaals ontmoet, sal ek jou ’n p**sklap gee. Daarna sal ons saam lag.
“Dit maak seer om te weet jy gaan nie in my lewe wees nie. Maar jy is in my hart en ons band sal nooit verbreek kan word nie. Ek is trots om jou dogter te wees.”